Cum l-au manipulat ruşii pe regele Carol al Il-lea 


George I. Duca, aflat la Stockholm, în postul de consilier de Legatie, poarta în 1944 negocieri cu 
ambasadoarea Alexandra Kollantay în numele Conjuratilor de la Bucuresti: Regele, generalii 
rebeli si comunistii. Spre norocul istoricilor, el tine un Jurnal, ce va fi publicat la Munchen sub titlul 
"Cronica unui român în veacul XX". Pe 7 iunie 1944, Duca noteaza despre o întîlnire a 
ambasadorului Frederic Nanu cu consilierul doamnei Kollontay, numitul Vladimir Semenov. 
Potrivit textului, "rusul a întrebat pe Nanu parerea lui personala privitoare la o eventuala 
restaurare a lui Carol...". 


Nu-i o ratacire a lui George |. Duca. La ancheta din cadrul Procesului Patrascanu, Victor 
Radulescu-Pogoneanu, director adjunct al Cabinetului si Cifrului sub regimul Antonescu, declara 
ca în cursul negocierilor de la Stockholm s-a pus din partea Uniunii Sovietice o întrebare "relativa 
la modul cum ar fi privita în tara o eventuala revenire a fostului rege Carol al II-lea (care se pare 
ca avusese oarecari conversatii cu ambasadorul URSS în Mexic, Umanski)". 


Nici George |. Duca, nici Victor Radulescu-Pogoneanu nu stiau ca Regele Carol al II-lea tinea un 
jurnal. Daca ar fi stiut si, mai ales, daca ar fi luat cunostinta de ce-si nota fostul suveran, ar fi aflat 
ca tarasenia s-a dovedit mult mai mare. 


Totul a pornit de la un banal schimb de vorbe 


Pe 17 iunie 1943, însarcinatul cu afaceri în Mexic, cehoslovacul Karel Wendell, împreuna cu 
nevasta-sa, prinzesc la exilatul Carol al II-lea. Un moment banal. Si unul dintre numeroasele 
momente de rutina într-o viata de exilat la mii de kilometri de tara. Seara, Carol al II-lea noteaza 
în Jurnal un fapt ce i se pare lui de o extrema importanta: 


"La prînz, însarcinatul cu afaceri cehoslovac, Karel Wendell, si nevasta-sa, o iugoslava 
plina de entuziasm si patriotism. Lucrul cel mai important povestit de ei e ca ambasadorul 
Sovietelor, Umansky, arata ceva interes si simpatie pentru noi, mai ales de cînd a aflat ca 
mama Dudui(ei) era rusoaica. Pina acum facea o înversunata propaganda împotriva 
noastra". 

Primise doamna ambasador misiunea de a transmite un semnal? 


Aruncase si ea o vorba, acolo, cum se întîmpla într-un un taifas la care convivii nu mai au ce sa- 
si spuna? Greu de raspuns fara raportarea la alte date semnificative. La Stockholm, tn decembrie 
1943, rusii îl contacteaza pe ambasadorul lui Antonescu, Frederic Nanu, tot printr-un intermediar: 
ziaristul bulgar Kiril Guranov. Si tot pretinzind ca e prieten la toarta cu cei de la Legatia Rusiei. 
Sigur e ca Regele se aprinde. Proportiile date unei pareri - si aceea presupusa - dezvaluie ca 
ambasadorul rus era urmarit cu interes. Altfel nu vad de ce ar fi remarcat Regele ca "e lucrul cel 
mai important". Atentia acordata lui Umansky se explica prin situatia de pe front. Ager în 
despicarea evenimentelor, Carol al II-lea sesizase ca rusii vor avea un cuvînt greu de spus în 
România. De aceea, tot ce era sovietic, inclusiv un ambasador dintr-o tara de la capatul 
Pamintului, îl interesa. Din acest punct de vedere, Jurnalul din anii 1943-1944 socheaza prin locul 
urias ocupat de cetateanul numit Umansky. Fericirile si nefericirile Regelui depind de cele mai 
mici tresariri ale unui om. Nenorocita situatie pentru cineva care pîna nu demult provoca fericirile 
si nefericirile unei întregi clase politice! 


Vineri, 23 iulie 1943, el trece pe curat informatiile date de un ziarist: 

"Mult mai grava, Umansky ar fi primit ca instructiuni de la Moscova ca, daca ma-ntilneste, sa ma 
ignoreze si sa încerce sa ma saboteze cît se poate mai mult. Acest lucru l-a spus cuiva si ar fi si 
aparut într-un ziar de aici. Informatorul meu a adaugat ca acest lucru îl mira din partea unui 
diplomat destept cum este. Am fost, trebuie sa marturisesc, destul de turburat de aceasta 
informatie". 


Despre Umansky, Regele vorbeste si ambasadorului SUA în Mexic, George Messersmith. Pentru 
a descifra bizarul comportament al rusului: 


"Ceea ce m-a împins astazi este problema sovietica si atitudinea, atît de agresiva, a lui Umansky, 
aici. Mi s-a raspuns ca acest lucru nu-l mira deloc, caci îl cunoaste din Washington, ca este un 
prost si cel mai teribil tip de oportunist”. (sîmbata, 4 septembrie 1943) 


Sau folosindu-l pe rus drept argument de presiune asupra americanilor: 

"l-am mai povestit o reflexie a lui Umansky, privitor la refuzul vizei pentru Duduia, ca URSS n-ar fi 
procedat în acest fel, cu toata lipsa de simpatie ce ne poarta, la mijloc fiind o chestie de 
umanitate, care-i mai presus de toate". (joi, 30 septembrie 1943) 


Fericirea de a se uita la tine 


Nu stim daca Konstantin Alexandrovici Umansky, altfel un biet functionar trimis la mama Dracului, 
într-o tara fara prea mare importanta, avea habar de încercarile sufletesti la care-l punea pe un 
domn, altfel bine, care-si zicea Fostul Rege al unei tari din Balcani. Hachitele sale nu sunt însa 
întîmplatoare. Se înscriau în planul diabolic de manipulare a lui Carol al II-lea. Fostul suveran n- 
avea de unde sa stie asta. De aceea, ramine faptul. Si anume transformarea unui biet om în 
obiect de iscodire flaminda, cu interpretarea scarpinatului în cot si a miinii duse la ceafa. 


Despre ce face si ce gîndeste marele Umansky, Regele afla mai ales de la neobosita doamna 
Wendell. Ca si cum n-ar avea treaba pe acasa, doamna cu pricina e tot timpul pe la Curtile 
Valahe pentru a aduce ultimele stiri de pe frontul Umansky. În timp ce, din alte surse, Carol stie 
ca rusul îi e ostil, de la doamna Wendell afla numai lucruri bune. Sîmbata, 2 octombrie 1943, 
Jurnalul consemneaza: 

"Spre seara, D-na Wendell a venit s-o vaza pe Duduia si i-a spus ca a cules de la Umansky ca 
URSS n-are nimic împotriva României, ca toata ura ei s-a cumulat împotriva Poloniei. Pentru 
prima data am observat la ea o nuanta de grija fata de Soviete". 


Duminica, 3 octombrie 1943, are loc o serata la Ambasada SUA pentru aniversarea celor 60 de 
ani ai lui Messersmith. Carol si Duduia nu scapa prilejul de a-i oferi diplomatului un cadou, "o 
foarte frumoasa cutie cilindrica de argint pentru tigari cu foi, cu o inscriptie”. Desi eroul bairamului 


e ambasadorul american, desi sarbatoritul reprezinta ditamai Statele Unite, pentru Carol al Il-lea 
singura persoana importanta e Umansky: 


"Pentru mine, ce a fost mai interesant în aceasta seara a fost atitudinea lui Umansky. 
Fatalmente, n-am facut cunostinta, dar s-a purtat bine privind citeodata cu interes, dar într-un fel 
complet lipsit de obraznicie sau insistenta rau plasata. E un progres". 


Simbata, 30 octombrie 1943, doamna Wendell e din nou acasa la Carol. Jurnalul îsi începe 
notatia cu o precizare mai mult decît semnificativa: "Ca întotdeauna, s-a vorbit de Umansky". De 
asta data zeul lui Carol îsi arata succesiv o fata rece si una calda. Musafira îi relateaza pina la 
virgula vorbele rusului: 

"Dupa-masa, a venit D-na Wendell, care mi-a adus o scrisoare de la Puritch, drept raspuns la a 
mea. E foarte amabila si spune ca a luat în consideratie propunerea mea de a numi un 
reprezentant diplomatic iugoslav aici, în Mexico. Ca întotdeauna, s-a vorbit de Umansky, care a 
fost foarte obraznic si, de asta-data, m-a acuzat de a fi acela care a lasat sa treaca trupele 
germane împotriva URSS: absolut ridicol! Pe urma, s-a mai calmat si, dupa ce i s-a vorbit despre 
frumusetea Dudui(ei) ca sa reînnoade conversatia, a zis, chiar el, ca poporul ma vrea si ca chiar 
ungurii din Transilvania ma prefera la ai lor". 

Întelegem de aici ca doamna Wendell taifasuia cu Umansky despre cuplul valah. Ca ea juca rolul 
de avocat al Regelui. Dar si ca Umansky se ocupa de biografia lui Carol al II-lea: 


Doamna cu pricina nu scapa nici un prilej de a-l tine la curent pe Rege cu oscilatiile 
ambasadorului URSS. Luni, 4 octombrie 1943, ea profita de pauza unui spectacol: 


"Seara, la Opera, Aida, cu cîntareata Stella Roman. O reprezentatie foarte reusita din toate 
punctele de vedere, cîntareata foarte buna si foarte aplaudata. Într-o pauza, a venit D-na 
Wendell, care a spus Dudui(ei) ca Umansky s-a convins ca nu sunt germanofil, ramîne numai sa 
fie convins Stalin”. 


Rusii jucau pe mai multe fronturi 


Ce rol îndeplineste doamna Wendell? Mai mult ca sigur cel asumat la Stockholm în decembrie 
1943 de ziaristul bulgar Guranov. Nu-i exclusa si manifestarea unei firi simtitoare, sensibile la 
drama cuplului regal. Indiferent de motiv, doamna Wendell contribuie prin intensa sa activitate la 
iluzionarea deplina a Regelui. Duminica, 6 august 1944, Carol al II-lea noteaza: 

"Duduia a vazut-o pe D-na Wendell, care continua a aduce stiri bune de la Umansky". 


Lesne de priceput statura lui Umansky în constiinta lui Carol al II-lea, daca ne gindim ca pina si 
nevasta lui Umansky devine punct de reper. Miercuri, 26 aprilie 1944, Duduia merge la un ceai. 
Noteaza fostul Suveran: "unde s-a bucurat de atentii deosebite si demonstrative". Lucru extrem 
de important pentru Carol al II-lea, "de fata fiind d-na Umansky". Cele doua doamne, Padilla 
(sotia secretarului Afacerilor Straine din Mexic) si Messersmith (sotia ambasadorului american în 
Mexic) au fost dinadins asa de dragute cu Duduia, ca sa-i creasca actiunile la nevasta lui 
Umansky! 


Toanele rusului isi aveau un tilc. Simbata, 22 ianuarie 1944, Carol noteaza: 


"Suntem poftiti, luni, pentru dejun, la Legatia Frantei, iar marti dau prima lor mare receptie, la care 
nu suntem poftiti. in mod natural si potrivit cu toata dragostea ce am aratat-o Garreau 
Dombosleilor, era natural sa luam si noi parte la ea. Explicatia este ca Umansky, care continua, 
prin toate mijloacele, sa duca o campanie împotriva mea si cum francezii sunt foarte prieteni cu 
sovieticii si, pîna la un punct, sunt dependenti de Moscova, n-au libertatea de actiune a celorlalti, 
reprezentanti diplomatici. Probabil ca Umansky a facut o aluzie, ori presiune, în aceasta privinta, 


mai ales dupa publicarea in Buletinul Ambasadei Sovietice din Washington a unei notite care 
zicea ca niciodata nu trebuie sa m-intorc pe tronul României”. 


Daca totul s-ar rezuma la vorbele purtate de madam Wendell, comportamentul lui Umansky ar fi 
simplu de explicat. Un ambasador uitat într-un colt al lumii, jucîndu-se cu vorbele despre acel 
domn care-si zice Regele României. Numai ca afacerea cu Buletinul Ambasadei dezvaluie un tilc 
mai profund. Rusul avea misiunea sa-l fiarba pe Carol în suc propriu! 


Marti, 25 aprilie 1944. Jurnalul se opreste din nou în dreptul lui Umansky. De data asta, vestile 
ajung la Carol al II-lea printr-un ocol: doamna Wendell - Duduia. Si cu toate acestea, nu poate fi 
pusa pe seama ocolisului schimbarea de atitudine. Rusul urmeaza o tactica abila, folosita din plin 
de Moscova în relatiile cu toate fortele românesti gata sa-i ofere tara pe tava: Regele, luliu Maniu, 
Tatarescu. E tactica de a le tine pe fiecare în stand by prin comedia negocierilor, în timp ce ea 
actioneaza militar în Moldova. Cea mai buna dovada: rusul declara netam - nesam ca doreste 
abolit Diktatul de la Viena: 


"Duduia, dupa masa, a avut o interesanta conversatie cu D-na Wendell, ca întotdeauna, stiri de 
la Umansky. Acesta, pare-se, s-a calmat mult, nu mai înjura, chiar zice ca URSS (ului) îi este 
complet indiferent cine este pe Tronul României, n-are nici o preferinta si nu doreste sa se 
amestece în politica noastra interioara, n-are pretentiuni teritoriale (afara de acelea ce le-a luat) 
si doreste iesirea României din razboiu. Are o ura neîmpacata împotriva Ungariei si doreste sa 
restituie României întreaga Transilvanie. În general, lucruri bune”. 


Nevoia de putere - pare-se - face din om nu numai fiara, dar si oaie. Carol al II-lea nu se întreaba 
cum de se întîmpla ca un ambasador si nu unul oarecare - ci chiar ambasadorul URSS, supus 
pîna la virgula disciplinei staliniste, trancaneste cu o doamna de la ambasada altui stat despre 
relatiile Moscovei cu Ungaria, dar mai ales despre dorinta ca România sa iasa din razboi. 


2 mai 1944 e o zi de rascruce în batalia lui Carol pentru a le pica sovieticilor cu tronc. De la 
Pangal soseste o telegrama despre tratativele de la Cairo. Nu stim de unde a scos expeditorul 
stirea ca Stirbey ar putea fi declarat regent. In orice caz, Pangal are o idee: 


"În consecinta, recomanda de a se lua legatura cu Sovietele si de a le propune formarea unui 
guvern român pe teritoriul românesc, si ca eu sa ma proclam regent". 

Miscarea l-ar contracara pe Stirbey. Daca dusmanul e cu americanii, Carol trebuie sa-i dea sah 
cu sovieticii. Pe Rege, varianta estica îl surprinde: 


"Aceasta propunere a fost asa o surprindere pentru mine, ca, la început, n-am stiut ce (sa) fac. 
Ernest insista foarte mult sa se puie imediat în executie. Duduia, fara a fi atit de entu(ziasmata) 


eae 


Din motive care ne scapa, Jurnalului îi lipsesc cîteva pagini. Din cartea lui Paul de România stim 
ca Urdareanu e trimis la Umansky cu propunerea. Ce s-a petrecut la ambasada rusa aflam din 
notele lui Carol al II-lea: 


"A promis sa transmita întocmai la Moscova. Ca om practic, nu s-a încurcat în teorii si recriminari 
asupra trecutului, singurele întrebari ce le-a pus au fost asupra persoanelor si a informatiunilor ce 
le am din Tara. Ernest, foarte loial, l-a umflat pe Pangal". 


Umansky nu se mai joaca de-a soarecele si pisica. Avea mandat sa treaca la cea de a doua 
etapa: a receptivitatii. Fara a banui o clipa c-ar putea fi o cacealma, Carol ia totul ca o schimbare 
de destin. E atît de convins de seriozitatea demersului, încît simte nevoia unor justificari: 


"lata si aceasta noua si neasteptata faza a activitatii mele inceputa, si am sentimentul ca pot privi 
viitorul cu mai multa încredere. Scrupule n-am de a fi facut acest gest, caci, timp de patru ani, am 
încercat tot ce era posibil cu anglo-saxonii si, în mod sistematic, am fost continuu refuzat si jignit. 
Îmi pare numai rau de prietenul meu Messersmith, dar el fiind functionar, nu pot sa-l pui într-o 
situatie grea". 


Cînd americanii sunt inferiori rusilor 


Autorul Însemnarilor are dreptate. Anglo-saxonii îl refuzasera sistematic. Nu acesta e însa motivul 
negustoriei cu sovieticii. Cinismul personajului îsi spune cuvîntul. Pariase pe anglo-saxoni cita 
vreme se mai credea într-o debarcare aliata în Balcani. Cînd s-a conturat ocuparea României de 
catre rusi, Carol a schimbat foaia. Ramine, totusi, demn de consemnat efortul de a gasi justificare 
unui gest îndoielnic. Din nevoia de a se confirma, el gaseste un pretext de mustrari în 
comportamentul de razboi al Aliatilor, în timp ce rusilor li se descopera atitudini benefice. Ba, mai 
mult, potrivit însemnarii din 17 iulie 1944, e apreciat la sovietici pîna si sistemul de promovare a 
cadrelor: 


"Am avut, azi, mai mult ragaz de gîndit si m-am gîndit cum acesti generali anglo-saxoni, mai ales 
americanii, conduc razboiul. Se vorbeste mult de brutalitatea germana, aceste metode însa au si 
fost adoptate de ei, mai ales în ceea ce priveste bombardamentele aeriene, cum au fost, de 
pilda, acelea de la Bucuresti si Berlin. Orice bombardament, cu cel mai mic scop militar, se poate 
pricepe, dar acestea cari ating mai ales populatia civila depasesc masura. Si în razboiul terestru 
au metode cari sunt, pur si simplu, metode de forta, nu exista nici o fineta de arta militara. Printr-o 
cantitate covirsitoare de material, cu cheltuieli supraastronomice, înainteaza distrugind totul în 
calea lor. Sa luam de pilda operatiunea de la Cassino, care mi se pare una din cele mai stupide 
din acest razboiu. Au trecut numai prin darimare, fara nici o actiune tactica, nici macar strategica, 
numai cînd contingentele franceze si poloneze au întreprins actiuni de flanc si au ocupat pozitiuni 
mai bune decit ale germanilor, au putut trece si înainta. Istoria militara va înregistra toate acestea 
si, fara doar si poate, nu va fi spre lauda comandantilor. Sa ma bata Dumnezeu, dar am impresia 
ca aceste distrugeri convin conducatorilor, ca sa nu ramina puternica decit civilizatiunea anglo- 
saxona si ca celelalte tari avînd atitea de refacut, puterea lor de dominare va fi mai usoara. 
Sovietele sunt mai cuminti si generalii lor de mai mare valoare. În USA, alegerea sefiilor militari 
se face dupa criterii politice si determinate de simpatii civile. Un MacArthur si un Marshall sunt 
pusi în pozitii operative secundare, pentru ca popularitatea lor sa nu eclipseze elementele 
politice. Aceasta se numeste democratie. Vai de ea! Daca democratia însemneaza dominatia 
mediocritatilor, ea nu va putea supravietui în forma ei actuala”. 


La mii de kilometri distanta, la Stockholm, un alt brav român, consilierul de Legatie George |. 
Duca se straduia si el sa intre pe sub pielea rusilor. În numele conspiratorilor de la Bucuresti. Pe 
27 mai, el noteaza în Jurnalul sau,"Cronica unui român în secolul XX" ce i-a zis ambasadoarei 
URSS Alexandra Kollontai. Si anume ca "în urma neomenoaselor bombardamente" din 4 aprilie 
opinia publica din România "s-a întors partial împotriva aliatilor occidentali", în timp ce "rusii au 
cistigat, în schimb, din pricina abtineri lor de a distruge sistematic orasele noastre”. Slugarnicia 
fata de iminentul ocupant nu e nici macar originala! 


Carol al II-lea vrea atît de mult sa ne convinga ca negustoria cu sovieticii e buna încît ajunge sa-i 
critice pe americani si în plan politic. De Ziua Americii, 4 iulie 1944, el se dezlantuie: 


"Sarbatoarea nationala a(i) USA. Aceasta zi ma face sa ma gîndesc la toate ce sunt si, mai ales, 
la acele ce ar fi putut fi. E un pacat pentru lumea întreaga ca aceasta natiune are atitea scaderi, 
atitea lipsuri de întelegere a altor natiuni si a altor mentalitati. Azi se simt tari si indispensabili 
lumii, deci vor sa impuie felul lor de a gîndi, felul lor de a vedea lucrurile si, aceasta, adesea, nu 
se potriveste cu felul celorlalti, de aici frecari, de aici constatarea ca n-au reusit sa se faca iubiti. 
E pacat, mare pacat. Democratia lor este idealistica, dar este mai ales de vorbe, de fapt la ei 
domneste o tiranie, o dictatura, ace(e) a presedintelui, care, la rîndul lui, este, adesea, robul 


partidului, scuza pentru aceasta este ca e bazata pe vointa, rolul poporului. Ceea ce deformeaza 
si acolo democratia, ca in multe alte locuri, este ca adevaratul stapin este tot M(aria) s(a). Banul 
are si o nemaipomenita si inconstienta conceptie a libertatii Presei”. 

Timpul trece nemilos. De la sovietici nici un semn. Nerabdator, pe 5 iunie 1944, Carol îl trimite pe 
Urdareanu la Umansky: 


"Lucrul important astazi a fost vizita pe care a facut-o Ernest lui Umansky. Eram cam necajit de 
lipsa de stiri din acest sector. A fost bine si amabil primit. Pîna acum n-a venit nici un raspuns, dar 
ambasadorul i-a pus unele întrebari interesante. Prima, asupra popularitatii mele, i s-au dat 
explicatii relative la actiunea mea pentru taranime si a aderentilor mei în cercurile politice, s-au 
aratat si cauzele neîntelegerii cu Maniu &Co. 


Acesta a dus vorba si asupra rapirii Basarabiei si s-a pus la punct ca eu am cedat, spre anu 
pierde prietenia (vorba sa fie) Sovietelor, mai ales ca Fabricius m-a facut sa înteleg ca va avea 
loc un conflict germano-sovietic. Umansky a parut foarte multumit de aceste explicatii". 


Din dialogul relatat, pîna si o poetesa visatoare ar pricepe ca rusul practica viclenia diplomatica. 
Hotaririle de la Kremlin nu depind de el nici cît negrul de sub vîrful unghiilor. Totusi, într-un chip 
care-l face duios, Carol se zbate sa-l convinga ca-i un aliat convins al marelui popor sovietic. 
Afacerea cu sovieticii face si mai fertil terenul pentru tot felul de stiri supraoptimiste. Potrivit Notei 
de luni, 7 august 1944, parintele Moraru îi trimite Duduiei o scrisoare de la New York: 


"Punctul interesant din scrisoare este ca a vazut pe cineva care a avut stiri din tara. Pare-se ca la 
o întrebare pusa de sovietici populatiei din judetele Botosani, Dorohoi, ca ce guvern doresc, 
raspunsul a fost ca <Vrem pe Carol>. Aceasta stire, confirmind cele ce le-a spus Pangal, este o 
mare bucurie sufleteasca. În toate mizeri(i)le prin care am trecut, acest sentiment, ca poporul 
pentru care am muncit cu drag 10 ani, nu numai ca nu m-a uitat, dar si ma doreste, este un lucru 
mare". 


Pe 23 iunie 1944, Mihai Antonescu trimite ambasadelor din Ankara, Lisabona, Madrid si 
Stockholm o Comunicare prin care cere diplomatilor romani sa spuna adevarul despre 
comportamentul rusilor in Moldova. Punctul 6 al enumerarii abuzurilor rusesti se refera la 
urmatoarele: 


"Se face propaganda pentru regele Carol II si împotriva regelui Mihai (...). 
Stirea primita de Carol al Il-lea în Mexic rezulta dintr-o manevra ruseasca. Pentru a-i întretine 
fostului Suveran iluziile si pentru a-l santaja pe Mihai. 


Pîna acum, Umansky e un personaj abstract, comunicîndu-i fostului Rege simpatia prin neobosita 
doamna Wendell. Pe 18 iulie 1944, Jurnalul fixeaza un eveniment - Umansky vrea sa-l cunoasca 
personal: 


"Altfel, nimica important, afara de dorinta lui Umansky sa-mi fie prezentat miine seara, la 
Ambasada USA. Cere o conversatie scurta si anodina si nebatatoare la ochi. Mai ales de dragii 
lui prieteni de acolo nu vrea sa arate nimic. Sunt de acord, e bine însa ca gheata sa fie sparta”. 
În seara zilei de 22 iulie 1944, Carol al II-lea îsi îndeplineste visul. Îl cunoaste pe Umansky în 
carne si oase: 


"Dupa-amiaza, am lucrat nitel. Seara, mare cina la Ambasada USA. S-a(u) petrecut toate cum s- 
au prevazut. Ernest mi l-a prezentat pe Umansky, cu care am vorbit nitel lucruri de mica 
importanta. În decursul serii, am mai avut prilejul de a vorbi, de doua ori, l-am gasit foarte 
agreabil, vorbeste perfect atit englezeste, cit si frantuzeste". 


Era de prevazut ca fostul Rege va avea o noapte framîntata. Framintata de o singura întrebare: a 
trecut bine examenul Umansky? A doua zi are toate motivele sa-si noteze pina la surescitare: 
"Cu un suris, am auzit de dimineata, telefoanele zbirniind, era D-na Wendell, care-l si vazuse pe 
Umansky. Pare-se ca este foarte multumit de cunostinta facuta, a declarat ca ne-a gasit, pe 
Duduia si pe mine, foarte agreabili. Cine este persoana cea mai fericita de acest eveniment este 
tocmai D-na Wendell, caci dorea de mult aceasta apropiere si a lucrat mult pentru ea". 


Se apropie 23 august 1944! 


8 august 1944. Sovieticii luasera deja legatura cu Palatul Regal de la Bucuresti. Carol n-are de 
unde sa stie asta. Umansky avea cunostinta de afacere? Probabil ca nu. Era un simplu pion si el. 
Explicabil, poate, de ce, la insistentele Regelui, evita un raspuns precis: 

"Pe la 7 si jumatate, un cocktail la Heddy Linthicum. Era si Umansky, ca si prima data, extrem de 
amabil, nevasta-sa chiar s-a detasat din grupul în care era ca sa-mi spuie buna seara. De asta- 
data, dupa citeva cuvinte banale, mi-a spus ca a transmis ad-litteram, la Moscova, cele ce i-a 
spus DI. Urdareanu. Replica mea a fost ca niciodata nu m-am îndoit de aceasta, dar ca 
raspunsul intirzie. Dar, zice el, lasa portile deschise si ca pe frontul român nu se ataca. l-am mai 
spus ca cu cit intirzie, cu atît se apropie iarna si ca unul din scopurile mele este de a avea timp, 
înainte de a fi prea frig, de a face ceva pentru populatie, a raspuns ca trebuie sa fie mare mizerie 
si ca spera ca raspunsul nu va intirzia mult". 


Carol devine tot mai nerabdator. Si el si Duduia traiesc în asteptarea unei clarificari: 
"Lipsa unui raspuns de la Moscova ne paralizeaza complet. Fie alba, fie neagra, numai sa vie, ca 
sa stiu ce este de facut". (luni, 7 august 1944) 


Sub acest semn, pe 14 august 1944, el scrie: 


"Ernest s-a dus la Umansky, ca sa-i vorbeasca de ac(celerarea) chestiunii, rezultatul a fost destul 
de vag. Lucru interesant, ca din conversatie reiesea ca ambasadorul ma credea fericitul posesor 
a(i) 20 milioane de dolari si a fost foarte mirat a sti ca averea mea este departe de aceasta 
suma". 

Aceeasi atitudine echivoca a rusului e consemnata si pe 16 august: 


"A sosit de la Pangal o telegrama, care indica ca tratativele lui Stirbey continua si împinge la 
actiune, spunînd ca, atit elementele civile, cit si cele militare asteapta. Ernest, spre seara, s-a 


dus cu telegrama la Umansky, care a parut interesat si a promis sa înstiinteze imediat Moscova. 
EI are aerul de a pune, daca nu inima, cel putin multa buna vointa în chestiune". 


Ca sa fie penibil pîna la capat 


Pe acest fond cade vestea lui 23 august 1944: "Azi noapte, Mihaita a citit la Radio o proclamatie 
catre popor, prin care anunta caderea lui Antonescu, încheierea unui armistitiu cu URSS si 
trecerea României de partea Natiunilor Unite. În acelasi timp, anunta formarea unui guvern sub 
presedintia generalului Sanatescu, cu Maniu si Dinu Bratianu, cu ministri fara portofoliu. 


Dupa primul moment de stupefactie, caci s-a aplicat întocmai programul meu, a urmat unul de 
dezgust fata de atitudinea Sovietelor, care, acum clar se vede, au jucat pe doua tablouri si au 
ales pe cel din Tara, ca fiind cel mai usor. Pe mine m-au tinut cu vorba timp de cinci luni. lar 
acum iata ca acel escroc politic, Maniu, cistiga prima mansa împotriva mea. Pentru tara este o 
solutie fericita, pentru mine însa una mult mai putin. Atit imi mai lipsea la starea mea de nervi, 
aceasta stire destul sa ma dea gata. Acum, în toate actiunile mele politice, trebuie sa ma-ntilnesc 
cu sinistra figura a lui luliu Maniu”. 


Regele îsi da seama c-a fost tras pe sfoara. Se enerveaza rau de tot, mai ales ca apare din nou 
eternul sa dusman: Maniu. Jurnalistii navalesc sa-i ia declaratii. Lumea îl felicita. Se arata si el 
bucuros. In sufletul lui e însa altceva. Pe 24 august noteaza: 


"Rezultatul a fost pentru mine oribil si m-a pus într-un hal de nervi nemaipomenit. În actiunea 
care voiam s-o duc era poate o doza de donchisotism, dar, mai ales, o dorinta de a-mi sluji Patria 
si, în acelasi timp, prin actiunea mea personala, avînd pe Duduia alaturi, sa pot sa-i creez o 
situatiune, în sfirsit demna si recunoscuta. Prin ceea ce s-a întîmplat, pentru un moment, s-a 
prabusit si intrarea în joc a lui Maniu face, din nou, totul mult mai greu. lata cauza halului meu de 
nervi, cauza cari nu vreau s-o marturisesc Duduii”. 

Ca sa fie penibil pîna la capat, mai face un gest. Il trimite pe Urdareanu la Umansky: 


"Ernest a fost la Umansky, ca sa-i comunice ca ma bucur de ceea ce s-a întîmplat si, în acelasi 
timp, sa-i multumeasca pentru atitudinea lui personala. De fapt, mai mult ca sa-i treaca sub nas 
ca procedeul sovietic n-a fost egalat; la acest din urma punct, desi a admis-o, ca guvernul 
sovietic a facut un act de lealitate fata de mine, care, daca as recunoaste-o, as sterge orice 
umbra de amaraciune. Pare foarte bine informat despre toate, dar totusi era interesat a sti ca, în 
formatia actuala, sunt oameni cari mi-au fost devotati si cari, pîna la septembrie 1940, au fost în 
functiune. Ernest încearca un joc foarte greu, acela de a arata ca tot ce s-a întîmplat s-a facut cu 
cunostinta si din îndemnul meu. 


Din punct de vedere al nervilor, m-am calmat complet”. (vineri, 25 august 1944) 
In precipitarea de la 23 august, îi trimite o telegrama lui Mihai. Raspunsul intirzie. lar cînd 
soseste, e dezamagire prin laconismul nejustificat: 


"Am avut marea bucurie de a primi, astazi, raspunsul de la Mihaita. Desi cam seaca si 
neraspunzind la întrebarea mea, mi-a facut mare placere. Suna astfel: <Nu mi-am facut decit 
datoria. Mihai R.>. A fost trimisa prin mijlocirea Legatiei Române din Lisabona si i-a(u) trebuit 10 
zile din Bucuresti la Mexico. E o proba ca, la nevoie, se poate coresponda, si asta e foarte bine". 
(marti, 19 septembrie 1944) 

În tara, evenimentele se succed rapid într-o directie fatala: cea a sovietizarii. Tronul lui Mihai e 
amenintat. Carol la II-lea continua însa sa spere. Pe 26 februarie 1945, cu putin înainte de 
instalarea guvernului Groza, el trece în Jurnal urmatoarele: 


"Lucrul cel mai interesant este conversatia ce a avut-o Duduia cu Carvalho, spunînd ca sovieticii 
sunt convinsi ca lucrurile nu pot merge în România fara mine si ca ei doresc întoarcerea mea. Pe 


de alta parte, a zis ca lumea fncepe a-si da seama de toate nedreptatile ce mi s-au facut si cit de 
mincinoase au fost cele ce s-au spus asupra mea. Cit despre Duduia, ca ea a cistigat 
consideratiunea tuturora". 

25 august 1945. În România situatia e catastrofala. Mihai a intrat în greva Regala. Sovieticii fac si 
desfac. Fostul Rege noteaza însa în Jurnal: 


"Dimineata, ziarele au publicat ca ma-ntorc în Europa cu scopul de a recuceri Tronul, tot 
chestiunea unui posibil ajutor din partea URSS. Am dat o declaratie, zicînd ca plecarea mea n- 
are nici un scop politic si ca nu voi întreprinde nici o actiune cari sa fie daunatoare lui Mihaita. 


Spre seara, Duduia a primit pe D-na Salabert, sosita direct din Paris si care aduce stiri proaspete 
de acolo si din Tara. Ea insista asupra unui punct, pentru mine foarte important, ca majoritatea 
Tarii este pentru mine si ca doreste întoarcerea mea. Prizonierii francezi întorsi din Tara au adus 
aceasta stire, spunînd ca 85% daca nu 100% sunt pentru mine. Mai spune si ca în Franta am o 
foarte buna presa, din cauza atitudinii mele în chestiunea Czecoslovaciei; a vorbit cu generalul 
Koenig, care s-a exprimat cu entuziasm asupra mea. Chiar daca n-am ambitii, acesti stiri îmi fac 
placere”. 


Mai mult, Carol al II-lea se crede atît de important încît, pe 16 decembrie, cînd americanii 
cazusera la pace cu sovieticii în chestiunea României, îsi pune problema de a alege între rusi si 
englezi: 

"Toate conjuncturile sunt permise. Urdareanu are o singura teama, sa nu strice lucrurile cu 
Sovietele. Pe de alta parte, mersul meu în Anglia mi-ar schimba complet situatia în lume, 
ridicarea acestui tabu, încetarea acestei nedrepte persecutii mi-ar face mult bine. Oare englezii 
isi dau seama ca situatia lui Mihaita e subreda, ca URSS ar fi privind spre mine si deci nu vor sa 
piarda un atu? Sunt destul de intrigat. Prefer sa lucrez cu englezi (i) decit cu sovieticii”. 


Hirjoana cu Ana Pauker 


Am exagera punînd totul pe seama iluzionarii infantile. Pentru afacerea cu sovieticii, Regele avea 
drept argument succesul politicii sale interne de la Restauratia din 8 iunie 1930 pîna la abdicarea 
din septembrie 1940. Mai degraba amoral decit imoral, Carol al II-lea a dovedit o maiestrie 
inegalabila în a-i manipula pe aproape toti politicienii bastinasi. Tactica exersata poate fi denumita 
drept cea a basculei. Sprijinirea pe un partid sau pe un grup dintr-un partid pentru a-si lichida 
adversarul principal. Dupa ce acesta dispare de pe scena politica, gratie ajutorului neprecupetit 
dat, în contra loialitatii, de catre un alt partid sau alta grupare, vine rîndul aliatului dintii. Astfel au 
fost macinate formatiuni de mare traditie, au fost naruite fundamentele pluralismului românesc, 
au fost compromise mari personalitati. Preluata din instinct de la Stalin, si el manevrînd cînd pe 
un flanc, cînd pe altul, pentru a ramine singur stapîn în Rusia, tactica s-a dovedit dezastruoasa în 
plan extern. Cu Hitler, acest joc pe doua planuri n-a mai mers. Cum n-a mai mers nici cu sovieticii 
si nici cu anglo-saxonii. 


Ca e vorba nu atit de iluzionare, cit de o aplicare a cinismului în politica de dupa debarcare o 
dovedeste hirjoana cu Ana Pauker. Rusii mai gasesc prilejul de a-l exploata înca o data. Vara lui 
1945 e în România anotimpul grevei Regale. Desi, pîna la urma chestiunea e rezolvata prin 
complicitatea occidentalilor, sovieticilor le clipeste un bec de alarma deasupra lui Mihai |. Omul 
pare nesigur. Drept urmare, aflata la Paris, Ana Pauker face sa parvina în presa comunista 
zvonul ca PCR ar fi favorabil revenirii lui Carol al II-lea. Fostul Rege se agata de aceasta stire cu 
toata disperarea celui trecut pe linie moarta. Pe 21 ianuarie 1946, el noteaza în Jurnal cu toata 
seriozitatea de care e în stare: 


"La cina, Faurii. El a primit stiri din Elvetia. Franasovici s-a purtat prost, a voit sa organizeze o 
lovitura în Tara, ca sa detroneze pe Mihaita, si sa puie în loc pe Nicolae, cu el, presedintele 


Consiliului. Ana Pauker, care a fost la Paris, ar fi o partizana a restauratiei mele, un semn mai 
mult ca sunt sustinut sub mina de Soviete". 


Regele ceruse viza pentru Franta. O viza a carei aprobare intirzia. Pe 6 februarie 1946 Carol 
noteaza in Jurnal ca depesele United Press informeaza despre promisiunea comunistilor francezi 
ca guvernul o sa-i dea lui viza: "Duduia crede ca ar putea fi o actiune a Anei Pauker". Pe 25 
martie 1946 afla ca Ana Pauker i-ar fi cerut asta lui George Bidault: 

"Un alt detaliu interesant este ca Ana Pauker ar fi cerut lui Bidault sa-mi acorde viza. Desi el este, 
personal, foarte favorabil, nu vrea . 

